Uitspraak gelewer in Kampsbaai-moordsaak | Maroela Media
Die Guatemalaanse man Diego Novella is Donderdag in die Wes-Kaapse hooggeregshof skuldig bevind vir die moord op sy Amerikaanse vriendin, Gabriela Kabrins Alban.
"Daar is by my geen twyfel dat die beskuldigde se weergawe verwerp moet word nie. Na my mening het die staat bo alle redelike twyfel bewys dat die beskuldigde die oorledene [Alban] vermoor het. Die beskuldigde word hiermee skuldig bevind," het regter Vincent Saldanha in die hof gesê.
Saldanha het Donderdag gevra dat mense wat sensitief is vir 'n grafiese beskrywing van die misdaadtoneel en die toestand waarin Alban se liggaam aangetref is, die hof moet verlaat. Alban se familie het onmiddellik opgestaan en uitgestap.
Saldanha het daarna voortgegaan om sy uitspraak te lewer. Alban se gesig was met skyfies en ontlasting bedek toe sy gevind is. 'n Nota is op haar liggaam gelos met die Spaanse woord "cerote" daarop geskribbel – dit beteken stuk gemors.
Die nadoodse ondersoek het aangedui dat Alban veelvuldige beserings in die brutale aanranding opgedoen het. Volgens forensiese kenners het dit daartoe gelei dat dit moeilik was om die presiese oorsaak van haar dood vas te stel.
Saldanha het gesê hy is oortuig dat Novella ten tyde van die moord daartoe in staat was om tussen reg en verkeerd te onderskei.
Saldanha het hierdie weergawes verwerp en gesê Novella het presies geweet wat hy doen.
Baie dankie Regter Saldanha.
Gaan ons nou vir die regering van Guatamala en die VSA rekeninge stuur vir die regskoste, ondersoeke, hospitalisasie, psigiatriese evaluasie en trunk uitgawes wat hierdie twee individue die belastingbetaler kos, of gaan ons hom ook nou in die tronk onderhou vir die volgende 25 jaar teen R140/dag?
Sy is so n mooi meisiekind. Rus in vrede pop.
Is dit regtig R140 per dag om iemand in die tronk te hou? Genugtig dit is vreeslik baie geld. R4200 per maand van 30 dae en R51 100 per jaar. Nee raak ontslae van hulle, al klink dit hoe sleg, hulle wat so toegesluit word is buitendien niks werd vir die samelewing nie. Anders moet hulle gebruik word om ons paaie reg te maak en handearbeid te doen om hulle skade terug te betaal. As dit so n ernstige geval is waar die gevangene vir niks gebruik kan word die , soos byvoorbeeld n moordenaar…… dan weet ons almal wat… Lees meer »
@Tammy – ek stem! En om te dink dat in seker gevangenisse in die VSA word gevangenes vir $1.00 per dag aangehou. Dáár is hul lewens nie 'n 'luxury' met lugversorging, goeie beddegoed, goeie kos, mediese sorg ens. nie. Hulle kos is maar 'n vervelige "slop" van brood en sop, sop en brood, "corn" en "meatballs". By sommige tronke gaan die gevangenes uit in "chain-gangs" waar hulle strate vee, langs nasionale paaie skoffel en vuillis optel, gate kap vir pale om geplant te word ens, ens. ens., opgepas deur opgeleide wagte met outomatiese vuurwapens, wat die wet neerlê, geen twak… Lees meer »